മഞ്ജു പഴയ മഞ്ജു തന്നെ 1978 സെപ്തംബര് 10ന്നാഗര്കോവിലിലാണ് മഞ്ജുവാര്യര് ജനിച്ചത്. മലയാളത്തിന്റെ മുഖപ്രസാദമായപ്രിയ നായികയ്ക്ക്ജന്മദിനാശംസകള് സല്ലാപത്തിലൂടെ മഞ്ജു വാര്യരെ നായികയായി അവതരിപ്പിച്ചസംവിധായകന് സുന്ദര്ദാസ് എഴുതുന്നു ഞാന് ജോസ് തോമസിന്റെ സാദരം സിനിമയില് അസോസിയേറ്റ് ഡയറക്ടറായി വര്ക്ക് ചെയ്യുന്ന സമയം. ലോഹി ലോഹിതദാസ്യായിരുന്നു ആ സിനിമയുടെ തിരക്കഥാകൃത്ത്. കിരീടം ഉണ്ണിയായിരുന്നു നിര്മ്മാതാവ്. സാദരത്തിന്റെ ലൊക്കേഷനില് ആരോ കൊണ്ടുവന്ന മാഗസിന്റെ മുഖച്ചിത്രത്തിലാണ് ഞാനാദ്യം മഞ്ജുവാര്യരെ കാണുന്നത്. വിടര്ന്ന ചിരിയുള്ള നാടന് പെണ്കുട്ടി. നമ്മുടെ ഏതെങ്കിലും കഥാപാത്രമായി വരാന് പറ്റുന്ന കുട്ടിയെന്നൊക്കെ ലോഹി അപ്പോള് പറയുകയും ചെയ്തു. ലോഹി തിരക്കഥയെഴുതി ഞാന് സംവിധായകനായ സല്ലാപത്തിലെ നായികയായി ആനിയെയായിരുന്നു ആദ്യം തീരുമാനിച്ചിരുന്നത്. അന്നത്തെ ഏറ്റവും തിരക്കേറിയ ടീനേജ് നായിക ആനിയായിരുന്നു. ആനിയെ എനിക്ക് നേരത്തേ പരിചയമുണ്ട്. സിബി സാറിന്റെ കൂടെ ഞാന് വര്ക്ക് ചെയ്ത അക്ഷരത്തില് ആനിയായിരുന്നു നായിക. അന്ന് സെല്ഫോണൊന്നുമില്ലാത്ത കാലമാണ്. ലോഹി വീട്ടിലെ ലാന്ഡ് ഫോണില് നിന്ന് ആനിയുടെ അങ്കിളിന് ഫോണ് ചെയ്തു. വളരെ ബിസിയായിരുന്നെങ്കിലും ലോഹിതദാസിന്റെ ഒരു കഥാപാത്രം ചെയ്യാനുള്ള ആവേശത്തിലായിരുന്നു ആനി.പൂര്ണമായ തിരക്കഥയെഴുതുന്ന രീതിയായിരുന്നില്ല ലോഹിക്ക്. ചെറിയ കഥയാണെന്നും ജൂനിയര് യേശുദാസ് എന്നറിയപ്പെടുന്ന ആശാരിച്ചെക്കനുണ്ടെന്നുമൊക്കെ എന്നോട് പൊട്ടും പൊടിയും പറഞ്ഞിട്ടുള്ളതല്ലാതെ പൂര്ണമായ കഥയുടെ രൂപത്തിലൊന്നും വന്നിട്ടില്ല. ആനിക്ക് പകരം മഞ്ജു ലോഹിയുടെ കൂടെ സല്ലാപവുമായി ബന്ധപ്പെട്ട് ലക്കിടിയിലെ വീട്ടിലാണ് ഞാനന്ന് താമസിച്ചിരുന്നത്. ഒാരോരോ കഥാ സന്ദര്ഭങ്ങള് ലോഹി ഇടയ്ക്കിടെ എന്നോട് പറയും. അതില് പലതും സിനിമയിലെ രംഗങ്ങളായി പിന്നീട് മാറി. അമ്മയെ കാണാന് പോകുമ്ബോള് അമ്മയെ മണിയടിക്കാനായി പുകയിലയും കൊണ്ടുപോകുന്നത് ഉള്പ്പെടെ. ഒരുദിവസം ലോഹി എന്നോട് ചോദിച്ചു: ആനിക്ക് ഒരു മിടുക്കി പെണ്കുട്ടിയുടെ പരിവേഷമല്ലേ. സിനിമയിലപ്പോള് ആനി അഭിനയിക്കുന്ന വേഷങ്ങളെല്ലാം അങ്ങനെയുള്ളതായിരുന്നു. അവളെ അങ്ങനെ പറ്റിക്കാനൊന്നും പറ്റില്ല. കഥാപാത്രമാണെങ്കില് പോലും ആള്ക്കാരുടെ മനസിലുള്ള ആനിയുടെ ഇമേജ് അങ്ങനെയാണ്.സല്ലാപത്തിലെ രാധ ഒരാളോടുള്ള ഇന്ഫാക്ച്ചുവേഷനില് വീഴുകയും അയാള് കല്യാണം കഴിക്കുമെന്നും അയാളുമൊത്തുള്ള ജീവിതം മുന്നോട്ട് പോകുമെന്ന് സ്വപ്നം കാണുകയും ആ സ്വപ്നം നഷ്ടപ്പെട്ട് പോകുകയുമൊക്കെ ചെയ്യുന്ന ഒരു പെണ്കുട്ടിയാണ്. അവള് കബളിക്കപ്പെടുന്നത് അവള്ക്കറിയില്ല. ആനിയാണെങ്കില് ആ കബളിപ്പിക്കല് വിശ്വസനീയമായി തോന്നില്ല. ആനിക്ക് പകരം പുതിയ ഒരാളെ നോക്കിയാലോയെന്ന് ലോഹി ചോദിച്ചപ്പോള് എനിക്കറിയില്ല.. നിങ്ങളുടെ കഥാപാത്രമാണ്. നിങ്ങള് പറയ്. എന്നായിരുന്നു എന്റെ മറുപടി. ലോഹിയോട് അങ്ങനെ പറയാനുള്ള ഒരു സൗഹൃദമുണ്ടായിരുന്നത് കൊണ്ടാണ് അങ്ങനെ പറഞ്ഞത്. ആനിക്ക് പകരം ആരെന്ന് ചിന്തിക്കുമ്ബോഴാണ് സാദരത്തിന്റെ സെറ്റില്വച്ച് മാഗസിനിലെ മുഖചിത്രത്തില് കണ്ട പെണ്കുട്ടിയെപ്പറ്റി ലോഹി പറയുന്നത്. നല്ല ചിരിയുള്ള കുട്ടി നല്ല ചിരിയായിരുന്നു ആ കുട്ടിയുടേതെന്ന് മാത്രം ഒാര്മ്മയുണ്ട്. ഞാന് ലോഹിയോട് പറഞ്ഞു. കിരീടം ഉണ്ണിയെ വിളിച്ചപ്പോഴാണ് അദ്ദേഹം ആ മാഗസിന് സൂക്ഷിച്ചുവച്ചിട്ടുണ്ടെന്നറിയുന്നത്. ആ മാഗസിനില് ആ കുട്ടിയെപ്പറ്റി ഒരു ഫീച്ചര് ഉണ്ടായിരുന്നു. കലാതിലകമാണെന്നും കണ്ണൂരാണ് താമസിക്കുന്നതെന്നും ശക്തി ഫിനാന്സിലെ മാനേജരായ മാധവന് എന്നയാളിന്റെ മകളാണെന്നുമടക്കമുള്ള വിവരങ്ങള് ആ ലേഖനത്തിലുണ്ടായിരുന്നു. ഫോണ് നമ്ബര് സംഘടിപ്പിച്ച് ഞാനാ കുട്ടിയെ കാണാന് പുറപ്പെട്ടു. അതൊരു പി.പി. നമ്ബറായിരുന്നു. രണ്ട് നിലവീട്ടിലെ മുകള് നിലയില് വീട്ടുടമസ്ഥന്. അയാളുടേതാണ് ഫോണ് നമ്ബര്. മഞ്ജുവും അച്ഛന് മാധവേട്ടനും അമ്മ ഗിരിജേടത്തിയുമൊക്കെ താഴത്തെ നിലയില് താമസിക്കുന്നു. അന്ന് മഞ്ജുവിന്റെ ചേട്ടന് മധുവാര്യര് വേറെ ഏതോ നാട്ടില് ജോലി ചെയ്യുകയായിരുന്നു. ഇതാണ് നമ്മുടെ രാധ എന്റെ ശിഷ്യരായ തോമസ് സെബാസ്റ്റ്യനും സുധീഷ് ശങ്കറിനെയും കൂട്ടി വീഡിയോ കാമറയുമായാണ് പോകുന്നത്. പി.പി. നമ്ബരില് വിളിച്ച് പറഞ്ഞിട്ടാണ് പോയത്. അവര് രാവിലെ മുതല് ഞങ്ങളെ പ്രതീക്ഷിച്ചിരിക്കുകയായിരുന്നു. പക്ഷേ ഞങ്ങളെത്തുമ്ബോള് വൈകുന്നേരമായിരുന്നു.പെണ്ണ് കാണലിന് ചെല്ലുമ്ബോഴെന്നപോലെ കുറെ പലഹാരങ്ങളൊക്കെ ഒരുക്കി വച്ചായിരുന്നു അവരുടെ കാത്തിരിപ്പ്.ഒരു സഭാ കമ്ബവുമില്ലാത്ത ഒരാളായിരുന്നു മഞ്ജു. വീട്ടിലെ അലമാരിയില് ചിതറിയ കുറെ മെമന്റോകളും സമ്മാനങ്ങളുമൊക്കെയുണ്ട്. മഞ്ജുവിന് കിട്ടിയ ബഹുമതികള്. ഒാരോന്നും ഏത് മത്സരത്തില് കിട്ടിയതാണെന്ന് ഞാന് മഞ്ജുവിനോട് ചോദിച്ചു. ഒാരോന്നിനും മഞ്ജു വിശദമായിത്തന്നെ മറുപടി പറഞ്ഞു. ഞങ്ങള് അതാെക്കെ വീഡിയോ കാമറയില് പകര്ത്തി. ചേട്ടനുമായി വഴക്കിടാറുണ്ടോ? ഞാന് മഞ്ജുവിനോട് ചോദിച്ചു. വഴക്കിടാറൊക്കെയുണ്ട്. വഴക്കിട്ട് ഞാന് കരയാറുമുണ്ട്. മഞ്ജു പറഞ്ഞു. ചേട്ടനുമായി വഴക്കിട്ട് വന്നിട്ട് ഇൗ സോഫയില് വന്നിരുന്നു കരയുന്നത് ഒന്നഭിനയിച്ച് കാണിക്കാമോ? ഞാന് വീണ്ടും മഞ്ജുവിനോട് ചോദിച്ചു. സോഫയുടെ അരികില് കാമറ സെറ്റ് ചെയ്തിട്ട് ഞാന് മഞ്ജുവിനെ വിളിച്ചു. മഞ്ജു ഒാടിവന്ന് സോഫയിലിരുന്ന് പൊട്ടിപ്പൊട്ടിക്കരഞ്ഞു. സോഫയിലേക്ക് മുഖം ചേര്ത്തുപിടിച്ച് ഏങ്ങലടിച്ചു. അതില് ഞാന് ശരിക്കും ഇംപ്രസ്ഡായി. പിന്നീട് ഞാനാ ഷൂട്ട് ചെയ്തത് കാണിച്ചപ്പോള് ലോഹിയും പറഞ്ഞു. ഇതാണ് നമ്മുടെ രാധ. ഷൊര്ണൂര് ടിബിയില്അച്ഛനൊപ്പം മഞ്ജുവിന്റെ ഫോട്ടോ സിബി സാറിനെയും കാണിച്ചു. കുട്ടി കൊള്ളാം. സുന്ദര് ദാസിന്റെ ആദ്യ സിനിമയാണ്. റിസ്ക്ക് ഫാക്ടറുണ്ട്. നിലവിലുള്ള ഒരാര്ട്ടിസ്റ്റിനെ വച്ച് ചെയ്യുമ്ബോഴുള്ള റീച്ച് ഇൗ കുട്ടിയെ വച്ച് ചെയ്യുമ്ബോള് കിട്ടുമോയെന്നറിയില്ല.സിബി സാര് പറഞ്ഞു. നിര്മ്മാതാവ് കിരീടം ഉണ്ണിയേട്ടന് റിസ്ക്കെടുക്കാന് തയ്യാറായി. അങ്ങനെ മഞ്ജവിനെ ഫിക്സ് ചെയ്തു. അതിന് മുന്പ് ലോഹിക്ക് ഒന്ന് നേരിട്ട് കാണാനായി വിളിപ്പിച്ചു. ഷൊര്ണ്ണൂര് ടിബിയിലേക്ക് ഒരുദിവസം മഞ്ജു അച്ഛന് മാധവേട്ടനോടൊപ്പം വന്നു. അതിനുംമുന്പേ ജൂനിയര് യേശുദാസായി ദിലീപിനെ ഫിക്സ് ചെയ്തിരുന്നു. ദിലീപിനെ എനിക്ക് നേരത്തെ പരിചയമുണ്ട്. സിബി സാറിന്റെ സാഗരം സാക്ഷിയിലും സിന്ദൂരരേഖയിലും ദിലീപ് അതിന് മുന്പ് അഭിനയിച്ചിട്ടുണ്ടായിരുന്നു. ഏഴരക്കൂട്ടത്തിലെ അര എന്ന കഥാപാത്രം കണ്ടപ്പോഴാണ് ദിലീപിനെ ഉറപ്പിച്ചത്. പിന്നീട് ഒരുദിവസം മഞ്ജുവിന്റെ അളവില് ഫുള് ബ്ളൗസും പാവാടയും തയ്പ്പിച്ച് കോസ്റ്റ്യൂം ട്രയല് നടത്തി. ചില രംഗങ്ങള് റിഹേഴ്സലും ചെയ്യിച്ചു. ഒാരോ സീനും പറഞ്ഞ് കൊടുക്കുമ്ബോള് മഞ്ജു പെട്ടെന്ന് ക്യാച്ച് ചെയ്യുമായിരുന്നു. ഡയലോഗുകള് കണ്ണാടിയില് നോക്കിപ്പറഞ്ഞ് പഠിച്ചാണ് മഞ്ജു അഭിനയിച്ചത്. ശ്രീജ രവിയാണ് സല്ലാപത്തില് മഞ്ജുവിന് വേണ്ടി ഡബ് ചെയ്തത്. സല്ലാപത്തിനുശേഷമുള്ള എല്ലാ സിനിമയിലും തന്റെ കഥാപാത്രങ്ങള്ക്ക് മഞ്ജു തന്നെയാണ് ശബ്ദം നല്കിയത്. തികച്ചും കുടുംബാന്തരീക്ഷത്തിലുള്ള ചിത്രീകരണത്തില് മഞ്ജു വളരെ കംഫര്ട്ടബിളായിരുന്നു. നല്ല കഥയുമായിമഞ്ജുവിനെ കാണണം സല്ലാപത്തിന് ശേഷം എന്റെ കുടമാറ്റത്തിലും സമ്മാനത്തിലും മഞ്ജു അഭിനയിച്ചു. വര്ണ്ണക്കാഴ്ചകളുടെ സമയത്ത് മഞ്ജു ദിലീപിനെ കല്യാണം കഴിച്ചിരുന്നു. വര്ണ്ണക്കാഴ്ചകളില് നായികയായില്ലെന്നറിഞ്ഞ് മഞ്ജു എപ്പോഴും നായികയായോയെന്ന് വിളിച്ച് ചോദിക്കുമായിരുന്നു. പിറ്റേന്ന് സല്ലാപം ചാനലില് വന്നു. സിനിമയിലെ നായിക പറ്റുമോന്ന് നോക്കൂ വെന്ന് ഞാന് മഞ്ജുവിനോട് പറഞ്ഞു. അത് കേട്ട് മഞ്ജു പൊട്ടിച്ചിരിച്ചു. പിന്നീടാണ് പൂര്ണിമ മോഹനെ നായികയായി അവതരിപ്പിച്ചത്. എന്റെ സിനിമയിലൂടെ നായികയായി വന്ന മഞ്ജുവാര്യര് തന്നെയാണ് എനിക്കിന്നും. എല്ലാ വര്ഷവുംമാര്ച്ച് 28ന് ദിലീപിനും മനോജ് കെ. ജയനും മഞ്ജുവിനും സല്ലാപം റിലീസായതിന്റെ ഒാര്മ പുതുക്കി ഞാന് മെസേജയയ്ക്കാറുണ്ട്. എന്നെ സുന്ദരേട്ടാന്നാണ് മഞ്ജു വിളിക്കുന്നത്. മഞ്ജുവിന്റെ അടിസ്ഥാന സ്വഭാവത്തില് ഇന്നും മാറ്റം വന്നിട്ടില്ല. മഞ്ജു ഇന്നും പഴയ മഞ്ജുതന്നെ. സംവിധായകന് ഉദ്ദേശിക്കുന്നതിന്റെ ഒരുപടി മേലെ നില്ക്കുന്ന പെര്ഫോമന്സ് നല്കാന് കഴിയുന്നതിനാലാണ് ഇത്രയും കാലത്തിന് ശേഷം തിരിച്ചുവന്നപ്പോള് ലേഡി സൂപ്പര്സ്റ്റാര് എന്ന വിശേഷണം ലഭിക്കാന് തന്നെകാരണം. മഞ്ജുവിനെ അനുയോജ്യമായ ഒരു കഥയുടെ അന്വേഷണത്തിലാണ് ഞാന്. നല്ലൊരു കഥയുമായി വേണം മഞ്ജുവിനെ സമീപിക്കാന്.